CELEX: 62015CN0158
Language: el
Date: 2015-04-03 00:00:00
Title: Υπόθεση C-158/15: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 3 Απριλίου 2015 — Elektriciteits Produktiemaatschappij Zuid-Nederland NV κατά Bestuur van de Nederlandse Emissieautoriteit

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/18
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 3 Απριλίου 2015 — Elektriciteits Produktiemaatschappij Zuid-Nederland NV κατά Bestuur van de Nederlandse Emissieautoriteit
   (Υπόθεση C-158/15)
   (2015/C 205/25)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αιτούσα: Elektriciteits Produktiemaatschappij Zuid-Nederland NV
   
      Καθής: Bestuur van de Nederlandse Emissieautoriteit
   
      Προδικαστικά ερωτήματα
   
   
            
               1)
            
            
               Μήπως μια κατάσταση όπως η επίμαχη, όπου άνθρακας αποθηκεύεται σε πάρκο άνθρακα, όπου λαμβάνουν χώρα εκπομπές CO2 ως αποτέλεσμα θερμάνσεως, όπου η καρδιά του πάρκου βρίσκεται σε απόσταση περίπου 800 μέτρων από τα όρια του γηπέδου της μονάδας παραγωγής ηλεκτρικής ενέργειας από άνθρακα, όπου δημόσιος δρόμος χωρίζει τις δύο εκτάσεις γης και όπου ο άνθρακας, μέσω κυλιόμενου τάπητα ο οποίος διασχίζει τον δημόσιο δρόμο, μεταφέρεται από τον τόπο αποθηκεύσεως προς τη μονάδα παραγωγής, εμπίπτει στην έννοια της εγκαταστάσεως κατά το άρθρο 3, αρχή και στοιχείο ε', της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (EE L 275) (1);
            
         
            
               2)
            
            
               Μήπως η έκφραση «καύσιμο που εξήχθη από την εγκατάσταση» που περιλαμβάνεται στο άρθρο 27, παράγραφος 2, του κανονισμού (ΕΕ) 601/2012 της Επιτροπής, της 21ης Ιουνίου 2012, για την παρακολούθηση και την υποβολή εκθέσεων σχετικά με τις εκπομπές αερίων θερμοκηπίου κατ’ εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 181) (2), αφορά την κατάσταση, όπως εν προκειμένω, όπου ποσότητα άνθρακα χάνεται κατά τη διάρκεια της αποθηκεύσεως στο πάρκο άνθρακα λόγω καύσεως οφειλόμενης σε διαδικασία θερμάνσεως;
            
         
      (1)  Σ. 32.
   
      (2)  Σ. 30.